Jaan Vanakamar

Jaan Vanakamar (12. märts 1886 Kamara, Viljandimaa — 1918 Petrograd), oli eesti kunstnik ja karikaturist.

Tema vanemad olid Jaak Vanakamar (1837–1902) ja Anu Vanakamar, sündinud Vares (1838–1924)https://www.geni.com/people/Jaan-Vanakamar/6000000001584613801.

1904. aastal asus õppima Ants Laikmaa ateljeekoolis, kus andeka õpilasena sai prii õppimise ja elamisvõimaluse. Võttis osa 1905. aasta revolutsioonilistest sündmustest, mille eest karistati teda 25 kepihoobiga. 1910. aastal täiendas end Münchenis (Ants Laikmaa poolt Viljandi Eesti Põllumajandusseltsile tehtud Carl Robert Jakobsoni portree eest saadud 200 rubla eest). Juba 1910. aastal võttis ta kümmekonna portree ja maastikuga osa Tallinna Eesti Kunstiseltsi näitustest. 1911—1913 õppis koos Jaan Vahtraga Riia kunstikoolisJaan Vahtra "Minu noorusmaalt", III, lk 81-90. 1914 — 1915 töötas Estonia teatris dekoraatorina ja osales Viljandi karskusseltsi "Vabadus" näiteringis näitlejana, näitejuhina ja lavadekoraatorina. 

1917. aastal Oktoobrirevolutsiooni päevil kujunes temast üks aktiivsemaid bolševistlikke tegelasi, võttes jällegi osa revolutsioonilistest sündmustest Viljandis, nimetati 1917. aasta novembris Viljandi Maavalitsuse liikmeksViljandi maavalitsus pöörde ja heitluse aegadel, Sakala (1878-1940), nr. 136, 18 november 1938. Alates 1918. aastast oli Viljandi Rahvamaja juhataja. 1918. aastal evakueerus Nõukogude Venemaale, kus hukkus liiklusõnnetuses (teise allika järgi hukkus Punaarmee ridades võideldesRein Loodus - Viljandi Kunstielu. Tallinn: Kunst. Lk 100-101).

Tema karikatuure avaldati huumori ja satiiriajakirjades Mulk (1908) ja Ulak (1908), kasutades pseudonüümi Rooskaja.

 Allikad 

 Kunstiteadus. Kunstikriitika 4, 1984
 Rein Loodus - Viljandi Kunstielu. Tallinn: Kunst. (lk 100-101)
 Sakala kalender 1991 - Hardu Toomet "Ühe maali lugu" (lk 96-97)Sakala kalender 1991 - Hardu Toomet "Ühe maali lugu" (lk 96-97)

 Viited 

Kategooria:Eesti kunstnikud
Kategooria:Eesti karikaturistid
Kategooria:Eestlased Venemaal
Kategooria:Sündinud 1886
Kategooria:Surnud 1918